b'\n_START_ARTICLE_\nBrian Barry\n_START_PARAGRAPH_\nBrian Barry (13. tammikuuta 1936 \xe2\x80\x93 10. maaliskuuta 2009) oli brittil\xc3\xa4inen filosofi, joka oli keskittynyt etiikkaan ja poliittiseen filosofiaan. H\xc3\xa4n opiskeli Oxfordin yliopistossa. H\xc3\xa4n oli Lieber-oppituolin poliittisen filosofian emeritusprofessori Columbian yliopistossa ja politiikan tutkimuksen emeritusprofessori London School of Economicsissa. Aiemmin h\xc3\xa4n opetti Chicagon yliopistossa._NEWLINE_Barry on yhdistellyt analyyttist\xc3\xa4 filosofiaa politiikan tutkimukseen. H\xc3\xa4n on my\xc3\xb6s yhdistellyt politiikan tutkimusta ja julkisen valinnan teoriaa. H\xc3\xa4net tunnetaan julkisen valinnan teorian kriitikkona.'